Document ID: 32000R0303

KOMMISSIONENS FORORDNING (EF) Nr. 303/2000
af 9. februar 2000
om ændring af bilag V til Rådets forordning (EF) nr. 2111/1999 om forbud mod salg og levering af olie og visse olieprodukter til visse dele af Forbundsrepublikken Jugoslavien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2111/1999 af 4. oktober 1999 om forbud mod salg og levering af olie og visse olieprodukter til visse dele af Forbundsrepublikken Jugoslavien(1), ændret ved forordning (EF) nr. 2421/1999(2), særlig artikel 2b, og
ud fra følgende betragtninger:
(1) På baggrund af Rådets fælles holdning 1999/691/FUSP(3) vedtog Rådet forordning (EF) nr. 2421/1999 om ændring af forordning (EF) nr. 2111/1999 for at tillade levering af olie og olieprodukter til visse kommuner og andre bestemmelsessteder inden for Republikken Serbien som led i "energi for demokrati"-initiativet.
(2) Samtidig hermed føjede Rådet et bilag V til forordning (EF) nr. 2111/1999 med en liste over de kommuner eller endelige bestemmelsessteder i Republikken Serbien, der ville være berettiget til sådanne leveringer.
(3) Ved afgørelse 2000/82/FUSP(4) meddelte Rådet, at listen over kommuner og andre bestemmelsessteder inden for Republikken Serbien burde udvides.
(4) Det er derfor nødvendigt at ændre bilag V til Rådets forordning (EF) nr. 2111/1999 -
UDSTEDT FØLGENDE FORORDNING:
Artikel 1
Bilag V til forordning (EF) nr. 2111/1999 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. februar 2000.

Labels: 18
4
14
5